Gervasio Sánchez Fernández, conegut professionalment com a Gervasio Sánchez (Còrdova, 29 d'agost de 1959) és un periodista i fotògraf espanyol, que resideix a Saragossa des de la dècada del 1980. Com a reporter gràfic ha cobert la major part dels conflictes armats d'Amèrica Llatina i la Guerra del Golf des de 1984 fins a 1992, any a partir del qual va passar a cobrir la Guerra de Bòsnia i la resta de conflictes derivats de la desfragmentació de l'antiga Iugoslàvia, encara que també ha cobert diferents conflictes a Àfrica i Àsia.